《怀宣州李司法》
宋代·郑会

忆着宣城郡，能诗李法曹。
秋今已过半，梦亦罕相遭。
风叶乱无数，雨萤飞不高。
独来窗下坐，灯影照离骚。

作者简介：郑会，字文谦，一字有极，号亦山，贵溪（今属江西）人。少游朱熹、陆九渊之门。宁宗嘉定四年（一二一一）进士。十年，擢礼部侍郎。理宗宝庆元年（一二二五）史弥远专政，引疾归里。卒年八十二。有《亦山集》。已佚。清同治《贵溪县志》卷八有传。　郑会诗，据《全芳备祖》等书所录，编为一卷。